Nordhammarvik gravplass

Nordhammarvik gravplass eller Nordhammarvik kirkegård er en gravlund i Frøya kommune i Trøndelag. Den ligger ved Nordhammarvika sørøst på Frøya og ble innviet den 9. august 1965. Det ble opprinnelig avsatt 8,5 mål, idet kirkegården skulle brukes for hele Nord-Frøya sogn (altså sognet for Sletta kirke). De lokale småkirkegårdene har imidlertid vist seg populære, og gravlunden ved Nordhammarvik betjener primært området fra Hammarvika til Sistranda.

I 2018 ble det vedtatt å utvide og oppgradere gravplassen. Den utvidede gravplassen ble åpnet i november 2019. Det nye området har hjerteformet veinett gjennom og rundt en flate som eller er dekket av gress. Det er lagt opp til at ytterligere utvidelse skal være mulig. Den fikk dermed doblet kapasiteten og har plass til 400 kistegraver samt 336 plasser i navnet minnelund og dessuten minnelund for anonyme begravelser.

Referanser

Eksterne lenker
 Kart over Nordhammarvik gravplass (Allslekt.org; kun gammelt område)
 Gravsøk i Frøya kommune
 Gravplasser på Frøya (Frøyaportalen)
 Lokale vedtekter for gravplassene i Frøya kommune

Gravlunder i Trøndelag
Byggverk i Frøya